Foto: Hina, Index, Novosti

TJEDNIK Novosti došao je u posjed prepiske Agencije za odgoj i obrazovanje (AZOO) i udruge Željke Markić "U ime obitelji". Prepisku su zatražili temeljem Zakona o pravu na pristup informacijama, nakon čega im je AZOO dostavio devet e-mailova u kojima Agencija i U ime obitelji komuniciraju vezano uz organizaciju jedne međunarodne konferencije, pišu Novosti, pojašnjavajući da je komunikacija uspostavljena jer je nekoliko konzervativnih organizacija zatražilo i dobilo uvrštavanje tog događaja u sustav AZOO-a, čime je stotinjak prisutnih učitelja, profesora, ravnatelja i pedagoga dobilo potvrdu za obavezno stručno usavršavanje u javnom školstvu.



Svi navedeni tako su tijekom konferencije slušali o tome da ne bi trebalo raspravljati o nasilju nad ženama jer takva rasprava rastura brak kao instituciju, da je problem nastao kad se homoseksualnost ‘legalizirala’ jer se ljudima počela činiti normalnom, dok je u stvarnosti riječ o prolaznoj zbunjenosti, nečemu protuevolucijskom i nenormalnom.

Tekst se nastavlja ispod oglasa

Ravnateljica odobrila konferenciju



Novosti su AZOO pitali zašto su bili pokrovitelji te konferencije koja se u listopadu 2016. održala u Zagrebu, a njihove upite je, kako pišu, ravnateljica prosljeđivala Željki Markić! Dodaju kako je upravo ravnateljica Jadranka Žarković-Pečenković odobrila tu konferenciju i to bez da je znala što će točno na njoj biti, a tvrdila je da su stručnjaci analizirali program te zatim odlučili prihvatiti pokroviteljstvo.



"Pokazalo se da je ravnateljica imenovala pokroviteljstvo temeljem nekoliko poopćenih rečenica kojima će naknadno biti dodan i program konferencije: ništa drugo osim imena i prezimena izlagača i teme njihova izlaganja, među kojima su i ‘Kako je znanost razbila mit o rodnoj ideologiji’ te ‘Učinci i opasnosti uvođenja rodne ideologije u škole’.", pišu Novosti te dodaju kako je prvi zahtjev za pokroviteljstvom Agencija dobila od oca Željke Markić, a kasnije se on "izgubio".



Novosti pišu i kako je, mjesec dana nakon što je Željka Markić dobila njihove upite poslane Agenciji, započeo napad na njih, a odgovore su sada zatražili i od Ministarstva